Oficiālais Vēstnesis L 018 , 23/01/1998 Lpp. 0025 - 0026



Komisijas Direktīva 98/3/EK (1998. gada 15. janvāris), ar ko tehnikas attīstībai pielāgo Padomes Direktīvu 76/116/EEK par dalībvalstu tiesību aktu tuvināšanu attiecībā uz mēslojumiem (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, un jo īpaši tā 100.a pantu, ņemot vērā Padomes 1975. gada 18. decembra Direktīvu 76/116/EEK par dalībvalstu tiesību aktu tuvināšanu attiecībā uz mēslojumiem [1], kurā jaunākie grozījumi izdarīti ar Padomes un Eiropas Parlamenta Direktīvu 97/63/EK [2], un jo īpaši tās 9. panta 1. punktu, tā kā Līguma 7.a pants paredz telpu bez iekšējām robežām, kurā nodrošināta brīva preču, pakalpojumu un kapitāla aprite un personu pārvietošanās; tā kā Direktīvā 76/116/EEK ir paredzēti noteikumi mēslošanas līdzekļu realizācijai iekšējā tirgū; tā kā Direktīvas 76/116/EEK I pielikumā jāiekļauj jauni mēslošanas līdzekļi, lai tiem varētu piemērot Kopienas marķējumu, kas paredzēts minētās direktīvas II pielikumā; tā kā paziņojumā 94/C 138/04 [3] ir noteikta procedūra, kas jāievēro visām personām (ražotājam vai viņa pārstāvim), kuras vēlas mēslošanas līdzeklim piemērot Kopienas marķējumu, kas paredzēts Direktīvas 76/116/EEK II pielikumā, iesniedzot tehnisku dokumentāciju tām dalībvalstu iestādēm, kuras darbosies kā Eiropas Komisijas mēslošanas līdzekļu darba grupas ziņotājas par attiecīgo dokumentāciju; tā kā šajā direktīvā paredzētie pasākumi ir saskaņā ar atzinumu, ko sniegusi Mēslošanas līdzekļu tirdzniecības tehnisko šķēršļu novēršanas un tehniskās modernizēšanas direktīvu komiteja, IR PIEŅĒMUSI ŠO DIREKTĪVU. 1. pants Direktīvas 76/116/EEK I pielikumu groza šādi. Šīs direktīvas pielikumā iekļautos mēslošanas līdzekļus iekļauj C daļas 1. punktā ar nosaukumu "Vienkāršie šķidrie mēslošanas līdzekļi". 2. pants Direktīvas 76/116/EEK III pielikuma A.1. daļā iekļauj šādus produktus un pielaides: "Kalcija nitrāta suspensija | 0,4 % | Slāpekļa mēslojuma šķīdums ar urīnvielas formaldehīdu | | 0,4 % | Slāpekļa mēslojuma suspensija ar urīnvielas formaldehīdu | | 0,4 %" | . 3. pants Dalībvalstis, vēlākais, līdz 1998. gada 31. decembrim pieņem un publicē noteikumus, kas vajadzīgi, lai izpildītu šīs direktīvas prasības, un par to tūlīt informē Komisiju. Dalībvalstīs šos noteikumus piemēro no 1999. gada 1. janvāra. Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis pieņem procedūru, kā izdara šādu atsauci. 4. pants Šī direktīva ir adresēta dalībvalstīm. Briselē, 1998. gada 15. janvārī Komisijas vārdā – Komisijas loceklis Martin Bangemann [1] OV L 24, 30.1.1976., 21. lpp. [2] OV L 335, 6.12.1997., 15. lpp. [3] OV C 138, 20.5.1994., 4. lpp. -------------------------------------------------- PIELIKUMS C. ŠĶIDRIE MĒSLOŠANAS LĪDZEKĻI 1. VIENKĀRŠIE ŠĶIDRIE MĒSLOŠANAS LĪDZEKĻI "Nr. | Veida apzīmējums | Dati par ražošanas metodi un pamatsastāvdaļām | Minimālais barības elementu saturs (svara procentuālais sastāvs). Dati par barības elementu izteiksmi. Citas prasības | Citi dati par [vielas] veida apzīmējumu | Deklarējamo barības elementu saturs. Barības elementu veidi un šķīdība. Citi kritēriji | 1 | 2 | 3 | 4 | 5 | 6 | 5 | Kalcija nitrāta suspensija | Produkts, kas iegūts, ūdenī suspendējot kalcija nitrātu | 8 % N Slāpeklis, izteikts kā kopējais slāpekļa saturs vai kā nitrītu slāpeklis un amonija slāpeklis Maksimālais amonija slāpekļa saturs: 1,0 % 14 % CaO Kalcijs, izteikts kā ūdenī šķīstošs CaO | Aiz [vielas] veida apzīmējuma var būt kāda no šādām norādēm: lapaugu mēslošanai,barības elementu šķīdumu un suspensiju gatavošanai,mēslošanai ar irigāciju | Kopējais slāpekļa saturs Nitrītu slāpeklis Ūdenī šķīstošs kalcija oksīds | 6 | Slāpekļa mēslojuma šķīdums ar urīnvielas formaldehīdu | Produkts, kas iegūts ķīmiski vai ūdenī izšķīdinot urīnvielas formaldehīdu un slāpekli saturošu mēslošanas līdzekli no A-1 saraksta Direktīvā 76/116/EEK, izņemot produktus, kuri norādīti 3. punkta a) un b) apakšpunktā un 5. punktā | 18 % N, izteikts kā kopējais slāpekļa saturs Vismaz vienai trešdaļai deklarētā kopējā slāpekļa satura jābūt atvasinātai no urīnvielas formaldehīda Maksimālais biureta saturs: (urīnvielas N + urīnvielas formaldehīda N) × 0,026 | | Kopējais slāpekļa saturs Katrā veidā ir vismaz 1 %: nitrītu slāpekļa,amonija slāpekļa,urīnvielas slāpekļaSlāpeklis no urīnvielas formaldehīda | 7 | Slāpekļa mēslojuma suspensija ar urīnvielas formaldehīdu | Produkts, kas iegūts ķīmiski vai ūdenī suspendējot urīnvielas formaldehīdu un slāpekli saturošu mēslošanas līdzekli no A-1 saraksta Direktīvā 76/116/EEK, izņemot produktus, kas norādīti 3. punkta a) un b) apakšpunktā un 5. punktā | 18 % N, izteikts kā kopējais slāpekļa saturs Vismaz vienai trešdaļai deklarētā kopējā slāpekļa satura jābūt atvasinātai no urīnvielas formaldehīda, no kura vismaz trīs piektdaļām jāšķīst karstā ūdenī Maksimālais biureta saturs: (urīnvielas N + urīnvielas formaldehīda N) × 0,026 | | Kopējais slāpekļa saturs Katrā veidā ir vismaz 1 %: nitrītu slāpekļa,amonija slāpekļa,urīnvielas slāpekļaSlāpeklis no urīnvielas formaldehīda Slāpeklis no urīnvielas formaldehīda, kas šķīst aukstā ūdenī Slāpeklis no urīnvielas formaldehīda, kas šķīst tikai karstā ūdenī" | --------------------------------------------------